text: Spædbarn fik kraniebrud: Far dømt for vold mod søn
  17 december 2014 kl. 17.57
  En mand fra Give-egnen blev onsdag formiddag idømt et år og to måneders fængsel for vold mod sin dengang to måneder gamle søn.
  Den 33-årige far erkendte i Retten i Kolding i dag at have slået to gange i frustration over, at drengen græd. Det skriver Vejle Amts Folkeblad.
  Manden blev dog frikendt for at have brækket sin søns ben og to ribben.
  Manden blev varetægtsfængslet i december sidste år, og manden blev efter dommen løsladt. Dommen betragtes nu som afsonet.
  Anklageren gik efter tre et halv års fængsel.
  Drengen er født i efteråret 2013 og overfaldene er ifølge anklageskriftet sket den 29. november sidste år og forud for denne dato.
  